CRIZA CONTEMPORANĂ A CRITICII DE ARTĂ BOGDAN IACOB Abstract Problema statutului criticii de artă în perioada contemporană a fost abordat din diverse unghiuri, existând însă o persistentă percepţie atât la nivelul analizelor istorico-filosofice, cât şi în lumea artistică internaţională că, acest tip de discurs asupra artei se află, de câteva, decenii într-o situaţie nefavorabilă Studiul de faţă investighează cele mai importante circumscrieri teoretice ale ideii de criză contemporană a criticii de artă, încercând, totodată, să testeze validitatea supoziţiei că o asemenea stare critică este caracteristică practicii avute în vedere De asemenea, sunt prezentate propunerile formulate de către diferiţi autori pentru o posibilă sau sperată ieşire din criză şi este analizată validitatea lor, dar şi rezervele manifestate de alţi autori în privinţa existenţei acestei crize I Introducere Prezentul studiu abordează din perspectiva istoriei culturale discursul criticii de artă şi statutul acesteia în perioada contemporană Mai exact, ceea ce urmăresc este, pe de o parte, a inventaria cele mai importante dări de seamă realizate, din perspectiva istoriei culturale, a studiilor culturale şi a filosofiei asupra practicii contemporane a criticii de artă şi, pe de altă parte, de a analiza pertinenţa şi funcţionalitatea lor De asemenea, în urma acestei relativ ample treceri în revistă a repectivelor abordări, sper să conturez o imagine coerentă atât a criticii de artă şi a locului său în cadrul lumii artistice şi culturale contemporane, cât şi a modurilor dominante de receptare culturală a acestui tip de discurs asupra artei Studiul de faţă pleacă de la constatarea că multe dintre abordările subiectului menţionat se bazează pe conceptul, explicit sau implicit asumat, de criză a criticii Într-un fel sau altul, mulţi dintre autorii preocupaţi de această problematică constată sau cel puţin iau în discuţie situaţia nefericită, dacă nu chiar deplorabilă în care s-ar găsi critica contemporană Manifestările crizei sunt multiple şi variază chiar de la autor la autor, toate însă coagulându-se în jurul constatării ineficienţei şi a lipsei de impact real a criticii asupra lumii artei actuale Analiza acestor analize ale crizei va conduce prezenta lucrare inclusiv spre reliefarea unor paradoxuri pe care acestea fie le încorporează, fie le pun în lumină, cum are fi tensiunea dintre abundenţă şi irelevanţă ce este considerată de către mai mulţi autori proeminenţi a fi caracteristică situaţiei contemporane a criticii de artă Analiza de faţă va lua, de asemenea, în considerare modele normative pentru critica de artă, care în acelaşi timp refuză modelul crizei, dar şi iau parţial cunoştinţă de el, propunând practic fromule care să asigure tocmai calitatea şi relevanţa criticii Deficitare sub raportul conştiinţei istorice, aceste modele au parţial motivaţii comune cu propunerile de acţiune pentru depăşirea crizei, vehiculate de către cei care o admit, dar şi cu acele discursuri analitice care contestă, într-un fel sau altul, însăşi existenţa acesteia În fine, voi încerca să formulez o concluzie referitoare la starea actuală a criticii de artă, care să ia în considerare atât producţia critică actuală ca atare, cât şi relaţia ei cu câmpul contemporan al artei în care aceasta se manifestă şi încearcă să funcţioneze II Tema „crizei” Critica modernistă şi cea contemporană De mai bine de trei decenii majoritatea analizelor realizate în aria istoriei culturale sau a studiilor culturale, ce au abordat domeniul criticii de artă, l-au luat în considerare prin prisma conceptului, de criză contemporană a criticii de artă Această criză a fost explicitată, iar simptomele ei au fost detaliate în modalităţi diverse, câteva elemente fiind totuşi comune analizelor menţionate Cele mai flagrante aspecte ale situaţei nefaste în care s-ar găsi critica ar fi reprezentate de irelevanţa ei în termeni de impact sau influenţă asupra sistemului internaţional al artei contemporane (i e incapacitatea discursului critic contemporan în a impune sau a susţine eficient valoarea), abdicarea criticilor de artă de la misiunea istoric forjată şi considerată fundamentală de a emite judecăţi de valoare asupra operelor de artă, efectul de diluare care apare din cauza unei supra-producţii de discurs critic, reducerea drastică a prestigiului profesional şi social al criticului de artă, inclusiv în favoarea altor categorii profesionale, cum ar fi aceea a curatorului Toate aceste manifestări ale situaţiei dificile, ba chiar deplorabile, după unii autori, a criticii de artă pot fi subsumate unei crize de autoritate a acesteia, care nu este lipsită de paradoxuri Sintetizând problematica introdusă aici, Elkins rezumă, în introducerea scurtei şi percutantei sale cărţi, What Happened to Art Criticism?, situaţia contemporană a criticii ca fiind plasată între extreme aparent ireconciliabile, mai exact între senzaţia că „critica de artă se află într-o criză globală” 1 şi aceea că „critica de artă e mai sănătoasă decât oricând ”2 Cele două aserţiuni sunt motivate de existenţa a două tendinţe concomitente ce par să guverneze producţia de discurs critic în perioada contemporană Pe de o parte, este vorba de o dramatică scădere a impactului real al criticii asupra evoluţiilor câmpului artei (aşa cum este definit acest concept de către Bourdieu3) iar, pe de altă parte, de la fel de spectaculoasa creştere a volumului de texte critice produse şi publicate în cadrul acestui câmp Astfel, Elkins conchide că critica de artă este astăzi „masiv produsă şi masiv ignorată” 4, iar această evoluţie este progresivă, căci „combinaţia de sănătate viguroasă şi stare de boală terminală [a criticii], de ubicuitate şi invincibilitate, devine tot mai stridentă cu fiecare generaţie ”5 La concluzia că critica de artă în deceniile recente se află într-o situaţie de criză a condus, în repetete rânduri, comparaţia cu situaţia acesteia din trecut, în speţă din lumea occidentală a artei din perioada modernistă, mai cu seamă avându-se în vedere America anilor 1950 şi chiar a decadei următoare Este vorba aşadar despre comparaţia cu critica modernistă, în mare parte de factură formalistă şi de sorginte filosofică kantiană, ipostaziată emblematic de scrierile, alura culturală şi atitudinea lui Clement Greenberg Critica din paginile Artforum a continuat un timp şi parţial această linie, cel puţin sub aspectul seriozităţii cu care aceasta era privită de către cei publicaţi în paginile sale, dintre care unii îşi asumă postura de critic ca pe una de apostolat cultural Sintetizând diferenţa dintre situaţia criticii de atunci şi a celei actuale, Lane Relyea constată că „vechiul Artforum era o revistă de citit, Artforum de azi e o revistă doar de răsfoit ”6 Greenberg e a reprezentau criticul de artă de tipul „infailibilului” cunoscător, cu abilităţi deosebite de înţelegere a artei, formate prin fericita îmbinare de simţ estetic special („ochi pentru artă”) şi de vastă experienţă, al cărui cuvânt avea o reală influenţă 1 Elkins, J , What Happened to Art Criticism?, Chicago, Prickly Paradigm Press, 2003, p 2 Traducerea în limba română a fragmentelor citate pe parcursul prezentului studiu aparţine autorului 2 Ibidem 3 Bourdieu, P , The Rules of Art Genesis and Structure of the Literary Field, Cambridge, Polity Press, 1996, p 231 4 Elkins, J , op cit , p 4 5 Ibidem, p 6 6 Relyea, L , „After Criticism”, în Dumbadze, A ; Hudson, S , Contemporary Art 1989 to the Present, Chichester, Wiley-Blackwell, 2013, p 357 asupra carierei artiştilor şi asupra generării de valoare artistică, social şi economic acceptată După cum convingător demonstrează Danto, acest tip de discurs critic pune, de fapt, în aplicare, analizând producţii artistice particulare, estetica kantiană Astfel, pornind de la filosofia lui Kant, Greenberg construieşte două principii fundamentale, pe care îşi bazează, în cele din urmă dogmatic, practica critică Primul dintre acestea este că „judecata critică [ ] operează fără reguli,”7 bazându-se exclusiv pe experienţa individuală, presupus excepţională şi furnizoare de legitimitate intelectuală şi culturală Cel de-al doilea principiu ce ghidează această critică fomalistă şi universalistă este că ochiul exersat „poate să distingă între valoros şi slab în arta de orice tip, independent de orice cunoaştere specifică a circumstanţelor de producţie în tradiţia căreia respectiva artă îi aparţine ”8 Trebuie precizat că acest principiu nu este nici pe departe apanajul exclusiv al discursului greenbergian Cu bune şi cu rele, el este, de exemplu, încă utilizat astăzi de un critic şi artist ca Mathew Collings şi a fost un element aflat la baza discursului critic formalist dezvoltat anterior lui Greenberg de membri ai „grupului Bloomsbury”, ca Roger Fry şi Clive Bell, generând inclusiv inerente paradoxuri Astfel, „spre 1920, Fry şi Bell se îndreptaseră treptat, împreună, spre un formalism extrem, care presupunea că subiectul, tema unei lucrări de artă nu este mai mult decât un element ce distrage de la punctul real de interes [ ] Deoarece susţinea că limbajul formelor este universal, Fry era prea puţin interesat de contextele sociale şi istorice Dar, din acelaşi motiv, era neobişnuit de deschis faţă de arta africană şi de cea asiatică” 9 Toate aceste concepţii derivă direct din viziunea filosofică a lui Kant asupra artei, definită ca finalitate fără scop practic, obiect al judecăţii de gust, care are drept temei experienţa, dar posedă un caracter de universalitate, dat fiind celebrul sensus communis, care permite un acord general asupra frumosului Critica de artă bazată pe o asemenea estetică a funcţionat, după cum consideră atât Danto, cât şi alţi autori, atâta timp cât aceasta a fost social şi cultural larg acceptată ca circumscriere teoretică a practicii artistice şi atâta timp cât arta în sine a părut să se subordoneze acestor principii De altfel, există o consubstanţialitate între ramura filosofică a esteticii şi un anumit sistem al artei, acela modernist, pe care Yves Michaud îl denumeşte al artelor frumoase, care „s-a constituit pe parcursul secolului al XVIII-lea, 7 Danto, A C , „From Aesthetics to Art Criticism and Back”, în The Journal for Aesthetics and Art Criticism, 54:2, Spring 1996, p 107 8 Ibidem, p 108 9 Houston, K , An Introduction to Art Criticism, London, Pearson, 2013, p 46 concomitent cu naşterea noţiunii de estetică ”10 Descris ca utopic de către autorul francez, acest sistem are la bază, în egală măsură ideea artei pentru artă şi realitatea artei produsă pentru public: „Arta [ ] s-a separat de artizanat, de artele aplicate şi a devenit Artă cu A mare, nu din raţiuni estetice, ci din raţiuni sociale: pe măsură ce a devenit un obiect gustat şi discutat de un public de amatori În ciuda aparentului paradox, arta pentru artă este, în primul rând, artă pentru public ”11 Validitatea criticii moderniste „puternice” va fi radical pusă sub semnul întrebării odată cu perioada de manifestare a artei contemporane, în care o serie de factori vor conduce la imposibilitatea coagulării lumii culturale în jurul conceptelor filosofiei kantiene şi a acestei arte cu „A” mare şi în care pare să se instituie o nelimitată, chiar cacofonică diversitate în ceea ce priveşte evaluarea producţiilor artistice Epoca criticului cvasi-omniscient şi lipsit de îndoieli, care ajunge uneori să se exprime prin simple „interjecţii monosilabice”12 aprobatoare sau dezaprobatoare în faţa unei lucrări de artă pe care o vede pentru prima dată, apune, aparent împreună cu rolul cultural proeminent al criticii de artă Pentru mai mulţi dintre autorii care contribuie la acel timpuriu şi serios Artforum „de citit”, această evoluţie este dramatică, chiar catastrofală Intervievaţi de către Amy Newman13, critici ca Michael Fried, Rosalind Krauss, Barbara Rose sau Philip Leider, iniţiatori ai Artforum ca platformă ce a încercat să se desprindă de critica de factură greenbergiană, menţinând însă un rol esenţial pentru critica de artă în câmpul culturii, îşi exprimă dezamăgirea faţă de eşecul criticii în a păstra principii solide, unitare şi eficiente de evaluare a producţiilor artistice şi a actelor culturale în general, precum şi în a îşi conserva autoritatea culturală După cum constată Hal Foster, aceştia „repetă cum au trasat limite, linii estetice pe nisip, doar pentru a le vedea spulberate de evoluţii detestabile: Fried de teatralitate – artă coruptă, Leider de politică lipsită de reflexivitate, Rose de bani – nebuna piaţă de artă [ ] Unii dintre ei susţin cu convingere că mizele erau cruciale: Krauss: ’Era în joc soarta experienţei culturale’; Leider: ’Dacă nu menţii această linie, vei avea o parte de vină pentru colapsul culturii’ ”14 10 Michaud, Y , La crise de l’art contemporain Utopie, démocratie et comédie, Paris, Quadrige / PUF, 2005, p 214 11 Ibidem, p 230 12 Danto, A C , op cit , p 110 13 Vezi Newman, A , Challenging Art: Artforum 1962-1974, New York, Soho Press Inc , 2000 14 Foster, H , Crime and Design, London and New York, Verso, 2002, p 117 III În căutarea cauzelor crizei Ştim totuşi că viziunea catastrofică ce leagă criza autorităţii criticii, o autoritate ce ar trebui să se bazeze pe principii teoretice clare şi fixe, de un colaps al culturii nu s-a dovedit a fi un instrument adecvat pentru a da seamă de fenomenele din sfera artei contemporane ori a culturii postmoderne Este însă adevărat că modificările semnificative de statut şi funcţionare ale criticii şi ale criticului de artă în contemporaneitate sunt de pus în cea mai mare parte pe seama transformărilor câmpului artei ca atare Critica modernistă, de tip greenbergian, fundată pe estetica lui Kant, începe să fie suspectată de inoperativitate, din ce în ce mai acut, pe parcursul anilor ’60 ai secolului trecut Astfel, de exemplu, „deja în 1963 [Max] Kozloff a sesizat că insistenţa lui Greenberg pe planeitate [ca atribut esenţial al picturii] şi pe delimitarea planeităţii era o fundătură teoretică, ducând la pânză goală, nepictată ”15 Obiecţii precum cele aduse de către Max Kozloff şi alţii sistemului estetico-critic de tip greenbergian sunt însă interne, în sensul că asumă, în mod fundamental, aceeaşi paradigmă estetică modernistă În curând însă, aceasta din urmă, împreună cu discursul critic care o secondează, vor fi zdruncinate mult mai serios, probabil fatal, de fenomene „externe”, de evoluţiile pe care avea să le cunoscă arta (occidentală) în deceniile în care se formulează noul regim / sistem al artei contemporane Apariţia artei Pop, a minimalismului şi a conceptualismului, emergenţa în câmpul artelor vizuale a practicilor corporale şi a ideii artei ca acţiune, opusă celei de artă ca activitate producătoare de obiecte, vor fi tot atâtea extinderi ale domeniului artei În final, acesta din urmă, prin înglobarea (dificilă şi tensionată) a acestor noi modalităţi expresive şi conceptuale de producţie artistică, arta ajunge să fie ceva semnificativ diferit de ceea ce modernismul înţelegea prin acest termen În acest context, critica se vede pusă în faţa unor noi provocări, dintre care unele vor părea mai multor autori contemporani ca fiind insurmontabile şi generatoare ale menţionatei crize de autoritate În orice caz, critica de tip modernist este, pe scară largă, abandonată, iar acest fapt este cauzat de noile moduri de producţie şi de recepţie din câmpul artei contemporane, al aceleia pe care Danto o denumeşte „arta de după sfârşitul 15 Houston, K , op cit , p 64 artei”16, care încetează adică de a îşi mai asuma misiunea inserării într-un traseu liniar şi progresiv al unei presupuse unice istorii a artei Avem de a face cu un polimorfism al artei care face imposibilă o evaluare critică a acesteia fundamentată pe o teorie estetică unică şi universalistă în spirit şi ambiţii Iar „dacă o teorie unificată nu poate fi menţinută, atunci critica de artă devine o practică foarte divizată”,17 fragmentată şi polimorfă Schimbările radicale din câmpul artei au condus la imposibiltatea utilizării esteticilor moderne, mai ales a celei kantiene Astfel, pe parcursul anilor ’60 şi ’70 ai secolului trecut, formele de artă care se dezvoltă contrazic flagrant asumpţiile de unicitate şi unitate ontologică a artei, precum şi de universalitate a gustului „Arta a trecut printr-un moment revoluţionar, care a invalidat pentru totdeauna orice presupus facil tranzit dinspre estetică spre critica de artă ”18 O componentă importantă a acestui moment de turnură este faptul că, în perioada amintită, apare şi se dezvoltă „o practică artistică guvernată de principiul, articulat de către doi dintre cei mai influenţi gânditori asupra artei din acea vreme, Andy Warhol şi Joseph Beuys, că orice poate fi o lucrare de artă, că nu există nici un fel anume în care o lucrare de artă ar trebui să arate ” 19 Ochiul infailibil, antrenat prin experienţă al criticului modernist părăseşte scena, la fel ca şi autoritatea clericală a acestuia din urmă Din această perspectivă, se poate spune că sfârşitul Criticii cu C mare este consecinţa şi corespondentul, în acelaşi timp, al sfârşitului Artei cu A mare, aşa cum este acesta conceptualizat de către Yves Michaud Conştiinţa unei autorităţi sacerdotale, precum şi asumarea unei seriozităţi culturale exacerbate, tradusă uneori în construirea unei complexe şi sofisticate baze teoretice a discursului critic îi conduc pe autorii desprinşi de sub „tutela” greenbergiană de la Artforum, de exemplu, la a asuma rolul criticului ca pe unul esenţial pentru salvagardarea culturii în faţa atacurilor venite dinspre diverse arii ale vieţii sociale, politice şi chiar artistice Această atitudine radicală şi totalizatoare este una de factură modernistă, chiar dacă conceptele cu care Fried, Krauss et co operează sunt altele decât cele ale lui Greenberg, Fry sau Bell şi era condamnată la eşec, în opinia lui Hal Foster, 16 Vezi Danto, A C , After the End of Art Contemporary Art and the Pale of History, Princeton, Princeton University Press, 1997 17 Danto, A C , „From Aesthetics to Art Criticism and Back”, în Journal for Aesthetics and Art Criticism, 54:2, Spring 1996, p 107 18 Ibidem, p 112 19 Ibidem, p 110 fără ca acest eşec să aducă după sine prăbuşirea culturii (occidentale?, moderne?, liberale?) în ansamblul său Lupta pentru salvgardarea purităţii (formale sau conceptuale) în artă, a unui set unic şi universal de principii de evaluare a calităţii artistice, era inevitabil o bătălie pierdută şi nu doar datorită schimbărilor petrecute în câmpul artei şi a atomizării progresive a acestuia O cauză esenţială a eşecului acestor eforturi a fost acuta disproporţie dintre ambiţiile teoretice asumate şi ceea ce critica de artă, solid ancorată în estetică, putea efectiv să realizeze în practica vieţii culturale Foster arată că, în cadrul acestui model cultural, „esteticii i-a fost dată sarcina de a purta prea mult din greutatea eticii şi a politicii Aceasta înseamnă că acest cerc de artişti şi critici [din jurul Artforum] a practicat o parţială subsumare sau sublimare a chestiunilor etice şi politice în dezbatere artistică şi estetică ”20 Faptul că această povară era prea mare nu a fost decât şi mai puternic reliefat de condiţiile sociale şi politice, cum ar fi acelea din Statele Unite din perioada anilor ’60 şi ’70, care au sfârşit prin a contribui esenţial la corodarea şi prăbuşirea miturilor şi meta- naraţiunilor modernităţii, cu impact profund asupra criticii de artă, care a început să fie un domeniu în care purismul formalist se vedea concurat de discursuri critice ce introduceau socialul şi politicul în sfera artei, „maculând” decisiv sfera esteticului „Aşa după cum avea să îşi amintească criticul Kim Levin, ’în jurul anului 1968, - în mijlocul bombardamentelor cu napalm şi al tulburărilor pe scară largă – abordarea optimistă a artei moderne a devenit nesustenabilă [ ] Puritatea era imposibilă într-o lume impură Modernitatea minţise’ Rezultatul, în unele cercuri, a fost o critică de artă care a aşezat în prim-plan probleme politice şi socio-economice ”21 Şi a contribuit astfel la deschiderea unei cutii a Pandorei din care au ieşit diverse forme de critică de artă şi multiple voci critice, de autoritate diluată şi incapabile de certitudini culturale şi filosofice monolitice, de a ralia în jurul lor consens cultural semnificativ Relativizarea postmodernă a culturii şi a cunoaşterii este identificată, aşadar, de către mai mulţi autori, drept cauză esenţială a crizei de autoritate a criticii Ea merge mână în mână cu pluralitatea de forme ale discursului critic contemporan, dar nu e unicul factor generator al acesteia Relyea conjugă această modificare de paradigmă culturală cu evoluţiile din sfera tehnologiei comunicării pentru a circumscrie şi a explicita statutul 20 Foster, H , op cit , p 118 21 Houston, K , op cit , p 65 contemporan al criticii de artă Din perspectivă culturală, el porneşte de la conceptul de postmodernism avansat de Lyotard pentru a descrie câmpul artei contemporane, generat în deceniile amintite mai sus şi în care critica actuală operează, ca fiind unul în care „teoreticienii abandonează totalizarea abstractă şi modelele esenţialiste ale culturii pentru a se ocupa mai îndeaproape de acţiuni concrete, particulare Ca rezultat, cultura este concepută ca fiind mai degrabă temporară şi efemeră, mai puţin ca un ansamblu de obiecte formaliste şi statice sau ca simplu efect al determinării de către marile sisteme ideologice şi, mai mult, ca un ansamblu de acţiuni specifice, performative Mai mult, tendinţa este de a trata aceste acţiuni în fără a le ierarhiza ”22 Fireşte, în condiţiile în care acest pluralism domină câmpul culturii, operaţiunea critică de discriminare între calitate şi non-valoare sau aceea de clasificare comparativă a lucrărilor de artă devin problematice Iar abdicarea criticilor de artă ai deceniilor recente de la aceste operaţiuni, înţelese uneori drept adevărate „misiuni” culturale ale acestora, este unul dintre aspectele care a frapat şi chiar a deranjat cel mai puternic pe acei autori dezamăgiţi de existenţa crizei şi care doresc restaurarea unei critici cu adevărat viguroase şi îndrăzneţe În ceea ce priveşte domeniul comunicării, este de ceva timp un truism constatarea că modurile şi instrumentele de comunicare în contemporaneitate sunt semnificativ, poate revoluţionar diferite de cele ale epocilor istorice anterioare Interactivitatea, rapiditatea transmisiei de informaţie, sentimentul de control individual asupra acesteia (prin intermediul telecomenzii sau al diferitelor instrumente de acţiune în sfera internetului) sunt printre cei mai importanţi factori care au dus la o reconfigurare a percepţiei în societatea contemporană, percepţia culturii nefiind exclusă Astăzi cultura funcţionează, se produce şi se receptează sub influenţa protocoalelor de comunicare contemporane, susţine Relyea, care favorizează deschidere radicală şi abandonarea punctului privilegiat de vedere / control al informaţiei Instituţiile artei şi arta în sine se adaptează acestor transformări ale câmpului comunicaţional şi astfel, „pe parcursul ultimilor douăzeci de ani, am fost martorii înlocuirii modelelor totalizatoare ale culturii cu noi modele de tip reţea, organizate în jurul bazelor de date aflate în pemanentă expansiune şi al platformelor cu capacitate superioară de conectivitate ”23 22 Relyea, L , op cit , p 359 23 Ibidem, p 358 În această linie de argumentare, modificările din câmpul culturii şi cele din câmpul comunicării sunt interconectate şi conduc deopotrivă la modificări de substanţă ale modurilor de producţie şi receptare a artei Autorul susţine, de asemenea, că critica contemporană este fundamental diferită de cea modernistă, deoarece arta în sine s-a modificat substanţial: „A aplica artei de astăzi acelaşi tip de critică de artă care a fost formulat acum treizeci de ani sau mai mult înseamă a evita luarea în considerare a condiţiilor prezente; o astfel de abordare înlocuieşte cadrul de referinţă al condiţiilor sociale contemporane cu acela al canonului istoriei artei şi abate atenţia de la rupturile dintre atunci şi acum, preferând o liniştitoare iluziei de continuitate istorică ”24 Cu alte cuvinte, dacă pluralismul şi deficitul de autoritate reprezintă elemente ale unei crize a criticii de artă, aceasta este, în viziunea autorului citat, inevitabilă şi constituie, oricum, o situaţie preferabilă unui paseism lipsit de consistenţă conceptuală şi unor reveniri lipsite de conştiinţă istorică reală la o presupusă stare de graţie anterioară O cauză a crizei criticii de artă este de asemenea identificată în mercantilizarea / comodificarea artei Mai ales pentru autori cu poziţionări politice de stânga, dar nu numai, aceste evoluţii sunt nu doar cauza unei crize a criticii, ci şi a culturii în general Această linie de argumentare consideră că există o antinomie inevitabilă între ceea ce se poate numi vocaţia critică a criticii şi mecanismele pieţei de artă (în special contemporană) Boris Groys argumentează convingător că, în cadrul a ceea ce el numeşte industria artei contemporane, critica de artă nu mai este un element neapărat dorit, cel puţin nu dorit ca un element puternic, dat fiind faptul că o anumită rigoare teoretică, dublată de eventuala aciditate a tonului critic ar acţiona mai degrabă în „detrimentul afacerilor ”25 În lumea artei contemporane hybris-ul financiar a atins cote de neimaginat acum doar două decenii, iar unii galerişti sau colecţionari sunt consideraţi, de cele mai multe ori pe bună dreptate, ca fiind oamenii cei mai influenţi din câmpul artei (vezi retorica, cinica şi percutanta întrebare a criticului de la New York Magazine, Jerry Saltz, „îl mai refuză azi cineva pe Larry Gagosian?”26) cu consecinţa îngrijorătoare, chiar dezastruoasă, pentru unii, că aceştia influenţează, de fapt, cursul istoric al artei Este 24 Ibidem, p 365 25 Groys, B , Art Power, Cambridge, MA & London, MIT Press, 2008, p 116 26 Saltz, J , The Rutting Bull, la http://nymag com/arts/art/reviews/picasso-marie-therese-saltz-review-2011- 5/, consultat 06 06 2014 vorba despre o lume a artei contemporane în care „banii, dorinţa şi creşterea influenţei şi a puterii prin actul posesiei [au devenit] elemente importante ”27 Mai mult, în actualul câmp al artei, uneori, colecţionarul se substituie criticului, mai ales atunci când este vorba de lucrări de artă pe care intenţionează să le achiziţioneze Următorul comportament, descris de Don Thompson, colecţionar la rândul său, are multe în comun cu acela al criticului de tip greenbergian, a cărui, oarecum, arogantă siguranţă a gustului individual pare să fi fost apropriată de colecţionarul pasionat (care e totuşi un investitor, poate înainte de orice altceva Thompson scrie că „e de presupus că evaluarea artei are mai puţin de a face cu conţinutul operei şi mai mult cu un simţ instinctiv pentru ce are de spus artistul [ ] Colecţionarul experimentat va lua acasă o lucrare înainte de a o cumpăra, pentru a o privi de câteva ori pe zi Întrebarea este dacă, după o săptămână sau o lună, după ce noutatea dispare, mesajul şi talentul pictorului vor fi în continuare vizibile ”28 În acest context, o critică dezinteresată, pur intelectual motivată este futilă şi sub presiune constantă pentru a abdica de la asemenea pretenţii Groys oferă o imagine sintetică asupra acestei situaţii a criticii contemporane în contextul „industriei” artistice actuale, în care o seamă de factori acţionează laolaltă pentru a reduce drastic puterea criticului în câmpul artei Astfel, autorul menţionat arată că, în cadrul acestuia, criticul a devenit participantul care „exercită mai puţină putere decât oricine altcineva din industrie Când scrie pentru un catalog, lucrurile sunt aranjate şi plătite de către aceiaşi oameni care îl expun pe artistul despre care scrie Când scrie pentru un jurnal sau pentru o revistă, acesta relatează despre o expoziţie pe care cititorul o consideră deja demnă de a fi menţionată Astfel, criticul nu are nici o şansă reală de a scrie despre un artist, dacă acesta din urmă nu este deja consacrat: altcineva din lumea artei a decis deja că artistul merită să beneficieze de o expoziţie ”29 Fireşte, îi rămâne criticului posibilitatea de a prezenta o expoziţie sau o producţie artistică ca fiind lipsite de valoare, dar libertatea, precum şi puterea ce se presupune că însoţeşte această posibilitate, sunt iluzorii Nu este nici măcar vorba despre faptul că alţi actori de pe scena artei pot face (şi uneori fac) presiuni pentru ca un asemenea tip de critică să nu ajungă sub ochii publicului 27 Thompson, D , The $ 12 Million Stuffed Shark The Curious Economics of Contemporary Art, New York, Palgrave, 2008, p 7 28 Ibidem, p 6 29 Groys, B , op cit , p 116 Ineficienţa criticii e mai profundă decât atât, pentru că „în secolul prezent publicul a ajuns să considere că nu este nici o diferenţă între o cronică negativă şi una pozitivă Ceea ce contează în cazul cronicilor este ce artişti sunt menţionaţi unde şi cât de amplu sunt discutaţi ”30 Statutul socio-profesional al criticului de artă contemporan este precar şi din perspectivă pecuniară Pe de o parte, criticii se plasează în mijlocul unor activităţi în care sume importante de bani se vehiculează, chiar dacă luăm în considerare doar materialele promoţionale pentru expoziţii, banii investiţi în a produce cataloage de expoziţie (în care textul critic este o prezenţă aproape obligatorie) sau costurile implicate de tipărirea, la standarde înalte de calitate grafică, a revistelor în care criticii publică Cu toate acestea, aceştia ajung, de fapt, să beneficieze de o parte redusă din aceste sume şi astfel se ajunge la situaţia în care „rareori criticii de artă îşi câştigă existenţa din scrisul despre artă Mai mult de jumătate dintre cei care lucrează pentru jurnale americane de prestigiu câştigă mai puţin de 25000 de dolari pe an,”31 semnificativ sub venitul mediu anual al angajaţilor cu normă întreagă din Statele Unite ale Americii Mai mult, atâta timp cât meseria de critic de artă mai poate să îşi păstreze un statut social demn, consideră Robert Storr (el însuşi fiind probabil mai cunoscut şi cu siguranţă mai realizat financiar din postura de curator şi de membru al lumii academice), criticii vor scrie pentru bani, dar fiind datori să menţină standarde deontologice, ceea ce, în contextul lumii artei ceva mai sus schiţat, nu e simplu Ceea ce solicită Storr, cu realism şi în termenii unor minimale standarde de profesionalism şi onestitate, este „[să] scriem pentru bani, dar bani primiţi transparent de la editori şi nu bani primiţi pe sub tejghea de la cumpărători şi vânzători”32 de artă Totuşi, situaţia criticului de artă prezintă şi din perspectiva financiară, unele paradoxuri, atunci când se face comparaţia, de exemplu, cu membrii lumii academice Astfel, din punctul de vedere al venitului obţinut din materiale publicate, criticii par să aibă o situaţie superioară, deoarece, „un filosof sau un istoric de artă din mediul universitar poate ajunge să desfăşoare o lungă şi productivă carieră fără să fie în vreun fel plătit pentru publicaţiile sale ”33 Acest din urmă argument al lui Elkins nu ţine însă seama de faptul că profesionistul din lumea academică va tinde să câştige mai bine decât criticul 30 Ibidem, p 117 31 Elkins, J , op cit , pp 9-10 32 Storr, R , „Ink Tank”, în Frieze, aprilie 2011, p 4 33 Ibidem, p 10 „mediu”, atâta doar că veniturile primului nu vor proveni din plăţi efectuate pentru materialele pe care le publică De asemenea, aşa după cum arată Relyea, „breasla” criticilor se organizează în reţele de colaborare şi comunicare mult mai slabe decât cele ale mediului universitar, fiind de asemenea lipsită de structurare instituţională solidă Astfel, „criticii nu au nici un echivalent instituţional al comunităţii academice sau al lumii muzeelor; lor le lipseşte ancorarea şi organizarea instituţională; nu au un sistem de pregătire bine organizat, care să impună înalte bariere educaţionale de calificare profesională Nu posedă acel tip de arhipelag transcontinental de colegi conectaţi profesional, cu conferinţele şi simpozioanele lor promovate în cadrul reţelei etc , prin intermediul căreia să circule, să interacţioneze, să se conecteze În comparaţie cu istoricii de profesie, criticii sunt neîncorporaţi, chiar întrucâtva amatori ”34 IV Critica în contemporaneitate: tipologii discursive şi soluţii precare pentru o criză incertă Realizată de pe poziţii, cultural şi economic, precare, critica de artă pare să fie astăzi lipsită de autoritate şi caracterizată de un polimorfism deconcertant James Elkins are meritul de a fi reuşit o bună clasificare a tipurilor de critică produsă astăzi, identificând nu mai puţin de şapte formule de a scrie critică de artă (şi admiţând că ar mai putea exista altele), care fac această practică să semene cu o hidră, dotată cu cele „şapte capete tradiţionale ”35 Acestea ar fi: „eseul de catalog”, „tratatul de tip academic”, „critica culturală”, „diatriba conservatoare”, „eseul filosofic”, „critica descriptivă” (varianta cea mai populară printre criticii contemporani) şi „critica poetică ” 36 Elkins prezintă destul de detaliat caracteristile acestor tipuri de discurs critic întâlnite în câmpul artei contemporane, prezentând însă, în toate cazurile, slăbiciunile acestora, modalităţile în care ele sunt supuse riscului de a eşua în tentativa de a influenţa relevant lumea artei Aceste slăbiciuni pot fi generate de factori culturali şi economici („eseurile de catalog nu sunt luate în serios, pentru că este binecunoscut că sunt comandate de galerii” 37), de incoerenţe interne ale modelului critic asumat (cazul eseului filosofic, practicat de Danto, care încorporează asumpţia implicită, că, în contextul artei de după sfârşitul artei, oricare 34 Relyea, L , op cit , p 362 35 Elkins, J , op cit , p 16 36 Ibidem, pp 16-17 37 Ibidem, p 18 opinie critică poate fi la fel de utilă ca oricare alta, ceea ce face însă critica lui Danto „strict vorbind [ ] ilizibilă”38), de anacronismul istoric pe care unele dintre acestea îl încorporează (tirada conservatoare se bazează pe dorinţa revenirii la o artă „realizată cu măiestrie tehnică, apolitică, făcută în numele armoniei şi tradiţiei” 39, care nu mai poate însă să fie o unică formulă artistică viabilă) şi aşa mai departe Până la urmă, niciunul dintre capetele hidrei nu este funcţional în totalitate, cel puţin nu dacă înţelegem prin funcţionalitate a criticii de artă capacitatea ei a influenţa lumea artei şi de a poseda prestigiu cultural relevant Iar faptul că formula cea mai populară printre criticii contemporani este cea de factură descriptivă pare să indice că aceştia au renunţat în mare parte la speranţa de a propune cu succes şi relevanţă judecăţi de valoare, fără de care autoritatea şi prestigiul profesiei par compromise Există însă autori care propun modele operaţionale pentru critica de artă, cu caracter pronunţat normativ, considerând că acestea pot fi cu succes aplicate inclusiv în lumea contemporană a artei şi asupra artei contemporane, dat fiind că se bazează pe ceea ce ar fi principii esenţiale şi universal valabile ale practicii criticii de artă, cel puţin ale criticii de artă de calitate Dintr-o perspectivă de acest fel, peisajul plural şi deconcertant al criticii de artă pe care îl descrie Elkins este simplificat, ajungându-se la o împărţire în doar două mari categorii tipologice: critica de artă relevantă, îndrăzneaţă, care îşi îndeplineşte o misiune socio-culturală ambiţioasă şi critică de artă care, dimpotrivă, abdică, mai mult sau mai puţin comod şi conformist, de la o asemenea misiune, riscând să cadă în irelevanţă, redundanţă şi / sau complezenţă faţă de produsul cultural analizat Un asemenea model esenţialist şi normativ este construit şi propus de către James D Carney, care îl denumeşte „modelul relaţionat cu stilul” (style-related model) 40 Acest model se bazează pe înţelegerea practicii culturale a criticii de artă ca fiind orientată spre valorile estetice ale operei de artă, fiind, altfel spus, un model de tipul celui descris de Danto, dar în cadrul căruia conceptul de valoare estetică este unul cu cuprindere largă: „Voi înţelege critica de artă ca fiind orientată spre valoarea sau valorile estetice ale operei 38 Ibidem, p 34 39 Ibidem, p 30 40 Carney, J D , „A Historical Theory of Art Criticism”, în Journal of Aesthetic Education, Vol 28, No 1 (Spring 1994), p 18 de artă O lucrare de artă posedă valoare estetică în măsura în care experimentarea acesteia este valoroasă într-un fel sau altul” 41 Modelul propus de Carney este unul ce presupune şapte paşi: localizarea stilului, descrierea structurilor şi caracteristicilor operei de artă analizate, identificarea valorilor estetice primare, identificarea trăsăturilor de valoare, interpretarea bazală, interpretarea de nivel superior şi judecata critică Deşi fiecare dintre aceste etape ce ar trebui parcurse de către demersul critic este importantă, trei sunt absolut esenţiale pentru funcţionarea modelului Localizarea stilului furnizează, de fapt, baza, circumscrie aria în care urmează ca acesta să se desfăşoare, deoarece, aşa după cum arată autorul, critica de artă nu poate opera decât dacă este conştientă de delimitările stilistice şi nu poate face judecăţi comparative decât în cadrul aceluiaşi stil Mai mult, „stilurile generează diferite tipuri de valori ”42 Apoi, trăsăturile de valoare sunt indispensabile în vederea atingerii scopului evaluativ al demersului critic, ele înglobează atât aspecte legate de formă, cât şi aspecte legate de conţinut şi pot fi diferite, în funcţie tocmai de stilul căruia îi aparţine opera de artă, de exemplu „experimentarea ororilor războiului (în Guernica, a lui Picasso), experimentarea tristeţii şi a singurătăţii acute (în Lan de grâu cu corbi, a lui van Gogh) ”43 În fine, judecata critică este scopul final al întregului proces critic şi ea este, inevitabil, comparativă, pe de o parte, şi limitată la graniţele unui stil, pe de altă parte: „Se poate judeca dacă o lucrare artistică are (sau dacă îi lipseşte) valoare într-o anumită masură sau dacă o lucrare de artă are mai multă (sau mai puţină) valoare artistică în comparaţie cu alta, doar dacă raţionamentele sunt îndreptate asupra trăsăturilor de valoare identificate Judecarea unei lucrări de artă în baza acestui model implică acordarea unei poziţii în raport cu altele din cadrul aceluiaşi stil ”44 Modelul propus de Carney este unul ce prezintă probleme de coerenţă internă şi mai ales de aplicabilitate în cîmpul real al practicii critice Astfel, acest model reduce critica la situaţia de a opera de fapt clasificări de valoare în cadrul unui stil şi este total dependentă de delimitarea acestuia În acest caz, lucrările de artă aflate la graniţa dintre stiluri, cele aparţinând unor stiluri complexe şi cu variaţii numeroase, cum ar fi barocul, precum şi un mare număr de lucrări de artă contemporane, care refuză un anumit stil sau 41 Ibidem, p 13 42 Ibidem, p 21 43 Ibidem, p 20 44 Ibidem, p 23 au la bază tocmai problematizarea noţiunii de stil, ies din aria de competenţă a criticii de artă, ceea ce o face pe aceasta din urmă acut problematică Mai mult, modelul normativ al lui Carney nu poate da seamă de existenţa numeroaselor alte tipuri de discurs critic, alte „capete ale hidrei”, cum le numeşte Elkins Carney face pur şi simplu abstracţie de acestea, precum şi de condiţiile socio-istorice în care critica de artă ar trebui să funcţioneze, cum ar fi, de exemplu, în cazul lumii artistice contemporane, „punctul nostru de vedere postmodern, caracterizat de scepticism şi neîncredere, mai degrabă decât de convingere şi credinţă,”45 într-un sistem estetic universal valabil O abordare de tip esenţialist a problematicii criticii de artă are şi Noël Carroll, tot dintr-o perspectivă de factură filosofică Spre deosebire de modelul propus de Carney, încercarea lui Carroll de a defini un statut al criticii de artă şi de a îi descrie formele adecvate este mai impregnată de conştiinţă istorică Astfel, autorul ia în considerare faptul că misiunea criticii de artă de a emite judecăţi de valoare despre o producţie artistică sau alta a fost îndelung şi variat contestată, constatând că, „pe parcursul secolului XX, au existat numeroase argumente menite a separa critica de evaluare ” 46 De asemenea, el admite existenţa unor alte tipuri de critică decât aceea cu ambiţii evaluative, cum ar fi discursul critic descriptiv, explicativ Cu toate acestea şi pentru Carroll, critica se împarte de fapt în două, una relevantă, care îşi asumă judecata de valoare şi una irelevantă, care nu şi-o asumă, pe care, de fapt, o ignoră De exemplu, critica descriptivă este luată în considerare doar pentru a preciza că, cel puţin atunci când este bine făcută, aceasta înglobează inevitabil elemente de factură evaluativă, cum este cazul scrierilor critice ale lui Danto: „Nu numai că se pot uneori găsi termeni cu caracter eveluativ care condimentează textele lui Danto şi ale altora care neagă că evaluarea e inclusă în sarcinile lor În cel puţin o privinţă, normativitatea pare esenţială demersurilor lui Danto Să ne amintim că o parte a misiunii criticului, pentru Danto, este de a demonstra că forma în care conţinutul unei lucrări este întrupat este adecvată ”47 Utilizarea unor asemena argumente (cel de mai sus fiind dubitabil, întrucât Danto, spre exemplu, nu propune neapărat o critică descriptivă, ci mai degrabă una de tipul eseului filosofic, aşa cum este acesta descris de Elkins în tipologia sa) îi servesc lui 45 Schreyach, M , „The Recovery of Art Criticism”, în Elkins, J ; Newman, M (edit ), The State of Art Criticism, New York & London, Routledge, 2008, p 16 46 Carroll, N , On Criticism, New York, Routledge, 2009, p 15 47 Ibidem, p 23 Carroll pentru a ajunge la a acorda criticii o misiune presupus fundamentală şi anistorică şi anume „evaluarea susţinută de argumente – care argumente pot fi avansate prin intermediul descrierii şi / sau contextualizării şi / sau al clasificării şi / sau al elucidării şi / sau al interpretării şi / sau al analizei ” 48 O gamă destul de amplă de proceduri sunt privite ca mijloace pentru realizarea unei misiuni fundamentale a criticii, aceea de a evalua calitatea operelor de artă, iar posibilitatea ca acestea să genereze discurs critic specific (de exemplu, descriptiv sau interogativ fără ambiţia judecăţii de valoare) nu este propriu-zis luată în considerare Asemenea discursuri nu sunt incluse de Carroll într-o panoplie tipologică a criticii de artă Iar aceasta se întâmplă inclusiv pentru că autorul vede funcţia criticului, în relaţia sa cu publicul, de a fi esenţialmente, dacă nu exclusiv, aceea de a ajuta publicul să descopere valoarea în artă: „În mod tipic, publicul aşteaptă de la critic asistenţă pentru descoperirea valorii ce poate fi extrasă din lucrările analizate ”49 Demersul lui Noël Carroll este unul care ignoră, într-o importantă măsură, realitatea contingentă şi din aceasta vine slăbiciunea principală a acestuia El este insuficient pentru a da seamă de existenţa unui mare număr de scrieri critice contemporane, care nu se conformează, din păcate sau din fericire, modelului propus şi presupune o relaţie între critic şi public pe care alte cercetări o arată ca fiind mai puţin clară şi univalentă decât aşa cum o presupune Carroll Mai mult, definirea de către el a rolului şi a modalităţilor de funcţionare a criticii de artă, au la bază o înţelegere, cel puţin bizară, a traseului său istoric Astfel, el ia în considerarea critica în lunga durată istorică şi argumentează că modelele descriptive sau interpretative contemporane sunt manifestări sporadice, pe când modelul evaluativ reprezintă esenţa durabilă, deoarece a stat la baza practicii criticii în cea mai mare parte a istoriei acesteia: „istoric vorbind, critica a fost în general aliniată cu evaluarea ”50 Aceasta este, în linii mari, echivalent cu a spune despre o persoană ce suferă de o boală că e, de fapt, sănătoasă, deoarece a fost sănătoasă în cea mai mare parte a vieţii sale Dacă modele şi analize precum ultimele două mai sus prezentate funcţionează cu dificultate atunci când sunt puse în faţa realităţii practicii critice contemporane, se pare că modelul crizei de autoritate, dublată de un polimorfism deconcertant, rămâne mai adecvat 48 Ibidem, p 85 49 Ibidem, p 14 50 Ibidem, p 6 înţelegerii problematicii avute în vedere Dar dacă există o criză, ce e de făcut pentru a ieşi din ea? Ce se poate întreprinde, de către critici, în primul rând, pentru ca critica să redevină o practică cu autoritate şi influenţă? Sau, dacă nu se mai poate face nimic eficient în această direcţie, care sunt căile prin care criticul de artă poate ajunge măcar la o productivă, cât de cât benefică, resemnare în faţa unei atare situaţii? Încercarea de clarificare a statutului contempoarn al criticii de artă întreprinsă de către Elkins este foarte utilă din această perspectivă, în primul rând deoarece acesta identifică şi analizează pertinent o întreagă serie de soluţii ale crizei care au fost sau sunt vehiculate în lumea internaţională a artei Într-o simetrie retoric percutantă, dar uşor forţată cu cele şapte „capete ale hidrei”, însă fără a trasa corespondenţe directe, el identifică drept proeminente şapte astfel de „terapii nefuncţionale ” 51 Propuse în numele a diferite agende culturale şi politice, având în comun, însă, nostalgia pentru o critică de artă curajoasă şi influentă, precum şi speranţa în posibilitaea resaturării unui statut cultural prestigios pentru critica de artă, acestea ar fi: reformarea criticii prin întoarcerea la o epocă de aur a formalismului apolitic, apariţia unor critici care să se constituie în voci culturale puternice, utilizarea de concepte şi reguli sistematice, dezvoltarea unei critici bazate pe un aparat teoretic solid, dezvoltarea unei critici care să fie serioasă, complexă şi riguroasă, critica să devină o reflecţie asupra judecăţilor despre artă, nu să emită judecăţi şi, în fine, criticii să îşi asume, măcar ocazional, o poziţie, un punct de vedere clar exprimat, eventual polemic 52 Rând pe rând, aceste propuse „terapii”, aceste soluţii de ieşire din criza contemporană a criticii de artă sunt analizate şi considerate ca fiind nefuncţionale În majoritatea situaţiilor, lipsa lor de sustenabilitate este generată de contextul cultural şi istoric în cadrul căruia funcţionează astăzi câmpul artei Mai exact, indiferent că unele sau altele dintre aceste propuneri au meritul de a fi bine intenţionate, moral fundamentate şi discursiv atrăgătoare, posibilitatea de punere a în practică, de o manieră care să ducă realmente la o sporire a autorităţii culturale, intelectuale şi morale a criticii de artă este extrem de redusă, dacă nu chiar pe de-a-ntregul nulă Rând pe rând, Elkins arată cum vehiculatele terapii se dovedesc nefuncţionale, ba chiar, unele dintre ele, de nedorit, date fiind efectele perverse pe care le pot produce, atunci când asemenea recomandări 51 Elkins, J , op cit , p 57 52 Ibidem, p 57 passim terapeutice tind să se apropie de atitudini absolutiste, amintind, vag, dar neliniştitor, de o gândire totalitară În acest punct, autorul citat se apropie de o viziune similară celei a lui Lyotard, atunci când acesta din urmă apără relativizările conceptuale operate odată cu postmodernismul („să purtăm un război împotriva totalităţii; să fim martori ai ne- reprezentabilului; să activăm diferenţele”53) În orice caz, concluzia teoreticianului american este că „orice reformă [dintre cele prezentate] aduce după sine neajunsurile grave ale anacronismului şi naivităţii istorice ”54 Toate acestea nu îl împiedică pe autorul citat să propună, la rândul său, o soluţie pentru ieşirea din criză, una care nu este însă lipsită de propriile neajunsuri Două dintre acestea sunt cele mai importante şi anume subiectivismul personal, admis de altfel de către autor, în definirea a ceea ce constituie critică bună şi relevantă, precum şi caracterul ambiguu şi cu iz utopic al „terapiei” pe care o formulează Elkins apreciază ca fiind critică de artă de bună calitate acea critică ce avansează judecăţi de valoare ambiţioase, include reflecţia asupra acestor judecăţi şi este suficient de importantă încât să conteze ca istorie (a artei) 55 Producerea unei cantităţi semnificative de critică de artă de acest tip ar fi aşadar dezideratul de atins pentru a pune bazele unei posibile ieşiri din criză Dar care este modalitatea prin care o asemenea evoluţie poate avea loc? Răspunsul autorului este unul cu nuanţe romantice şi eroice, oarecum surprinzătoare dată fiind luciditatea acută care caracterizează în general demersul său, iar „cura” prescrisă de către acesta este concomitent mobilizatoare, dificil de urmat şi susceptibilă de ineficienţă: „Pentru ca aceasta să se întâmple, tot ce este necesar este ca toată lumea să citească tot Fiecare scriitor, indiferent de locul sau scopul său, ar trebui să aibă o bibliografie nesfârşită şi să cunoască fiecare afirmaţie şi fiecare problemă pertinentă Trebuie să citim până când ni se înceţoşează ochii şi să citim atât cu ambiţie – asigurându-ne că am ajuns la o înţelegere în privinţa lui Adorno sau Greenberg, cât şi indiscriminat – descoperind demersuri pe care ar putea, în mod normal, să nu ne atragă atenţia ”56 Dintr-o altă perspectivă, fundamentată pe prezentarea unei evoluţii istorice a criticii de artă şi pe afirmarea fără echivoc a contemporanei lipse de autoritate, eficienţă, 53 Lyotard, J-F , The Postmodern Condition A Report on Knowledge, Minneapolis, University of Minnesota Press, 1984, p 82 54 Elkins, J , op cit , p 77 55 Ibidem, p 83 passim 56 Ibidem, p 85 poate chiar relevanţă culturală a acesteia, este privită critica de artă de către Boris Groys Propriu-zis, acesta nu formulează o soluţie, nu propune un fel de critică prin care practica culturală ar ieşi din criză şi nici nu avansează paşi de urmat pentru surmontarea (eroică) a acesteia Ce recomandă Groys criticului de artă contemporan nu este o ieşire din impas cu pieptul înainte şi fruntea sus, ci mai degrabă o ignorare a impasului, de factură escapistă, cu accente cinice Poziţia contemporană a criticului de artă este o consecinţă a desfăşurării traseului istoric al acestei practici Formulată coerent în secolul al XVIII-lea, critica a îndeplinit în principal funcţia de a servi publicul, de a da voce opiniilor acestuia despre artă, adesea aflate în contradicţie cu un corpus ideologic oficial, instituţionalizat Astfel, „unii istorici văd critica de artă timpurie ca pe o manifestare tipică a unei mai ample mişcări iluministe de democratizare ”57 Odată cu avangardele şi cu ruptura pe care acestea o introduc sau încearcă să o introducă între lumea artei şi aceea a cetăţenilor burghezi, banali, conformişti şi lipsiţi de înţelegere vizionară, o parte importantă a criticilor de artă, mai cu seamă unii dintre cei mai spectaculoşi şi valoroşi, vor deveni partizani ai artistului „neînţeles” împotriva trivialităţii burgheze, vor acţiona ca nişte camarazi de luptă ai avangardiştilor În acest fel, constată Groys, „locul criticii de artă făcute în numele societăţii a fost luat de critica de artă făcută în numele artei: lucrarea de artă nu mai formează obiectul judecăţii, ci este luată ca punct de plecare pentru o critică ce ţinteşte societatea şi lumea ”58 Dar, în câmpul artei contemporane, ambele tipuri de critică şi prin urmare ambele roluri istoric consacrate ale criticului de artă au devenit dificil, dacă nu imposibil de susţinut, iar „criticul de astăzi a moştenit vechea sa poziţie de reprezentant al publicului, împreună cu trădarea avangardistă a acestei misiuni ”59 Această evoluţie şi acest paradox provoacă criza contemporană de autoritate şi relevanţă Însă criza poate avea avantajele ei, iar criticul contemporan ar trebui să profite de acestea, cele mai importante fiind un grad sporit de libertate şi un grad redus de responsabilitate: „Ca reacţie la această situaţie, un ton amar, dezamăgit, nihilist impregnează critica de artă de astăzi, ceea ce îi ruinează cu siguranţă stilul E păcat că e aşa, pentru că sistemul artei nu e un loc chiar aşa de rău pentru cineva care scrie despre 57 Houston, K , op cit , p 28 58 Groys, B , op cit , p 111 59 Ibidem, p 111 artă E adevărat că majoritatea acestor texte nu sunt citite, dar tocmai din acest motiv poţi scrie, în principiu, ce vrei Sub pretextul lărgirii diferitelor contexte ale unei lucrări de artă, cele mai diverse teorii, abordări intelectuale, strategii retorice, instrumente stilistice, tipuri de cunoaştere academică, poveşti personale [ ] pot fi combinate după bunul plac în acelaşi text, într-un mod care nu e posibil în [ ] mediul academic şi mass media ” 60 Asumarea crizei ca prilej de augmentare a libertăţii şi creativităţii scriiturii, aceasta ar fi paradoxala soluţie propusă de către Groys, autorul fiind însă conştient că, din păcate, ea nu este pusă în practică În acord cu abordarea lui, s-a argumentat că libertatea şi pluralitatea de opţiuni şi stiluri, aflate la dipoziţia criticului de artă, au origini şi justificări istorice, după cum consideră autori ca Michael Schreyach În completarea traseului istoric al criticii pe care îl schiţează sumar Groys, vine constatarea lui Schreyach că aceasta a fost, pe tot parcursul istoriei sale, o disciplină mai degrabă lipsită de codificări şi de norme precise, în care realizări relevante au aparţinut unor profesionişti ai scrisului cu formaţii intelectuale şi stiluri discursive diverse Astfel, Scheyrach constată că: „Istoric, aşadar, critica de artă este caracterizată tocmai de lipsa ei de codificare: nu există nici un fel anume de pregătire profesională specifică care să te pregătească pentru a fi critic de artă; nu există nici un set comun de reguli de urmat şi nici un set comun de obiecte cărora li se adresează critica de artă; aceasta nu are un model standard de scriitură, de format de prezentare sau de convenţie retorică: nu este plasată într-un loc unic ”61 În fine, odată cu asemenea observaţii, ne aflăm în vecinătatea opiniei – e adevărat, minoritare sau, cel puţin, mai puţin viguros proclamate în rândul cercetătorilor fenomenului contemporan al criticii de artă – că aceasta nu se află, de fapt, într-o criză, deoarece are în continuare vechi, dar solide mijloace la dispoziţie pentru a fi adecvată şi relevantă şi / sau deoarece fragilitatea, diversitatea, chiar lipsa de coerenţă sistematică au fost caracteristicile sale esenţiale de-a lungul istoriei Din perspectiva primei linii de argumentaţie este de menţionat poziţia lui Arthur C Danto, pentru care slăbiciunile criticii contemporane se datorează în mare parte imposibilităţii actuale de a deriva critica din estetică, aşa cum s-a procedat cu semnificativ succes în perioada modernistă a artei Mai exact, este imposibilă astăzi o 60 Ibidem, p 116 61 Scheyrach, M , op cit , p 12 critică fundamentată pe o teorie unică şi universalistă a producţiei şi receptării lucrării de artă, Danto referindu-se direct la estetica kantiană şi la derivatele sale Însă aceasta pare să nu excludă, din punctul său de vedere, posibilitatea criticii de a recurge la filosofie pentru a ieşi din impas, pentru a ajunge la coerenţă şi la deschidere spre pluralitatea formulelor estetice contemporane Iar această salvare conceptuală este de găsit în gândirea lui Hegel: „În cel mai celebru pasaj despre sfârşitul artei, Hegel vorbeşte despre judecata intelectuală asupra [ ] ’(i) conţinutului artei’ şi (ii) mijloacelor de prezentare ale operei de artă’ Critica nu are nevoie de nimic mai mult Are nevoie să identifice semnificaţia (meaning) şi modul de prezentare, adică ceea ce eu numesc întruchipare (embodiment), pe baza tezei că lucrările de artă sunt semnificaţii întruchipate (embodied meanings) ”62 Desigur, este dificil de argumentat că acea critică de artă care ar reuşi să surprindă şi să reveleze semnificaţiile întruchipate, raporturile dintre conţinut şi formă, până la urmă, din operele de artă va fi semnificativ mai autoritară, mai respectabilă şi mai eficientă decât este în general critica astăzi Ceea ce găseşte însă Danto la Hegel este o formulare filosofică ceva mai suplă decât cea kantiană, care pare să permită aplicarea la o gamă amplă de posibile lucrări de artă, fără neajunsurile ivite din universalismul celei din urmă Altfel spus, apelul la Hegel este mai degrabă o posibilă modalitate de a evita evacuarea filosofiei din critica de artă, decât o soluţie la criza criticii Din perspectiva punerii sub semnul întrebării a existenţei unei crize a criticii de artă în sensul lipsei sale de autoritate culturală şi influenţă socio-economică, este de avut în vedere argumentul, prea puţin dezvoltat de către James Elkins, pentru a respinge validitatea solicitărilor ca critica să fie reprezentată printr-o voce puternică, printr-o figură profetică, autoritară, sacerdotală Elkins constată că, istoric vorbind, critica mai degrabă a fost lipsită de o voce puternică de acest fel, situaţia contemporană nefiind neapărat excepţională din acest punct de vedere: „istoria criticii arată că multora, poate majorităţii epocilor de după Vasari le-a lipsit o voce critică puternică Critica a fost slabă şi dispersată după Winckelmann, aşa cum a arătat Thomas DaCosta Kaufmann A fost slabă după Diderot, aşa cum a argumentat Michael Fried [ ] Se poate argumenta că a fost slabă înainte de momentul Bloomsbury şi din nou înainte de Greenberg [ ] Nu se reflectă 62 Danto, A C , op cit , p 114 negativ asupra noastră faptul că nu avem un profet în acest moment ” 63 Iar statutul social problematic, de multe ori de-a lungul istoriei, al criticului de artă este amintit şi de Kerr Houston Acesta constată că activitatea acestuia putea să îl pună în pericol din cauza reacţiilor puterii, pe mai tot parcursul secolelor al XVIII-lea şi al XIX-lea în Franţa şi Anglia, de unde frecventa recurgere la anonimat, pseudonim sau restrângere voluntară a audienţei de către critici64 sau din cauza reacţiilor lumii artistice, cum s-a întâmplat atunci când John Ruskin a pierdut procesul de calomnie intentat de către James Whistler65 Privind lucrurile dintr-un asemnea unghi, se poate ajunge la concluzia că anomalia în traiectoria istorică a criticii nu este statutul ei contemporan, caracterizat de derutantă slăbiciune şi de flagrantă fragilitate, ci mai degrabă momentul modernist, critica autoritară de model greenbergian sau de tipul celei practicată de grupul Bloomsbury reprezintă excepţia ciudată Astfel, ajungem la o viziune asupra criticii ca fiind normal slabă, constant fragilă, ceea ce face ca termenul de criză să poată fi cu greu folosit pentru a descrie adecvat situaţia acestei practici intelectuale în deceniile recente V Concluzii În încercarea de a concluziona, voi încerca să abordez situaţii criticii din perspectiva criticului de artă contemporan Ce înseamnă astăzi a face critică, pentru un autor care este conştient de dezbaterile intelectuale în jurul statutului problematic al acestui tip de discurs asupra artei? Încercând un răspuns la întrebarea „Ce este un teoretician?”, Rogoff propunea următorul răspuns: „Un teoretician este o persoană care a fost deconstruită de teorie” 66, care, prin reflecţie, a ajuns la înţelegerea dificultăţii de a asuma un punct de vedere privilegiat asupra problematicii pe care o abordează şi care se vede nevoită să împace această înţelegere cu necesitatea practică de a asuma un punct de vedere (şi un sistem de valori) atunci când produce discurs Situaţia criticului contemporan este similară, în măsură în care acesta reflectează asupra propriei practici şi asupra posibilităţilor discursive ce îi stau la îndemână Credinţa într-un sistem de valori clar structurat şi cert, preferabil tuturor celorlalte, nu mai este azi decât o eventuală 63 Elkins, J , op cit , pp 58-59 64 Houston, K , op cit , p 30 passim 65 Ibidem, p 44 66 Rogoff, I , „What Is a Theorist?”, în Elkins, James; Newman, Michael (edit ), The State of Art Criticism, New York & London, Routledge, 2008, p 97 naivitate pentru acesta, care acţionează într-un domeniu profesional, unde lipsa postulatelor consensual acceptate generează concomitent libertate şi incertitudine Critica de artă actuală este o practică inevitabil polimorfă, aceasta datorându-se diversităţii de agende culturale, sociale şi politice care stau în spatele său, relativismului cultural de facto care caracterizează în mare parte civilizaţia contemporană, multiplicităţii de expresii artistice pe care le abordează şi nu în ultimul rând, diversităţii celor care scriu critică sub raportul personalităţii, formării, stilului scriiturii Propunerea de a face critică de un anumit fel, considerat valid, pentru a revigora şi a reinvesti cu autoritate această practică este nerealistă şi lipsită de luciditate istorică Nu cred însă că aceasta înseamnă că nu se mai poate face critică de calitate sau că nu am mai putea azi să o recunoaştem Atâta doar că suntem nevoiţi să operăm, dacă este să tragem vreun folos de pe urma criticii de artă – care poate fi o mai bună înţelegere a unei producţii artistice, o îmbogăţire a experienţei estetice, o stimulare a reflecţiei personale asupra unei producţii artistice ş a m d – cu aşteptări diferenţiate, multiple şi cu seturi de criterii de valoare diferite de la un anumit tip de critică la altul Dacă unele criterii generale mai sunt valabile, ele sunt de o generalitate care le face într-o oarecare măsură inoperante Astfel, cred că un text critic valoros şi relevant are nevoie să fie bazat pe o reală conştiinţă istorică, să fie construit în baza unui aparat conceptual coerent, de factură filosofică (dar nu neapărat acelaşi de la un text la altul) şi să profite, inclusiv stilistic, de libertăţile pe care paradoxurile statutului său contemporan i le conferă Elkins, Danto şi Groys au în egală măsură dreptate Aş adăuga că o critică valoroasă este una care rezistă în timp, care poate fi, nu doar interesant de citit, ci mai ales util de recitit ca resursă pentru înţelegerea amplă şi/sau subtilă a producţiei artistice pe care a analizat-o Toate aceste caracteristici, însă, nu pot fi prescrise drept cure pentru însănătoşirea acestui tip de discurs asupra artei; gradul lor de generalitate le face candidaţi inadecvaţi pentru statutul de soluţii la criză Aceasta se întâmplă însă şi pentru că nu există propriu-zis o (catastrofică) criză a criticii de artă contemporane, mai exact, nu mai mult decât ar exista o criză a artei (un alt concept aprins discutat în ultimele două, trei decenii) Am asistat, e adevărat, în perioada contemporană la un declin al unui anumit tip de critică şi la căderea în desuetudine a unui anumit tip de critic Dar aceasta se datorează mai cu seamă sfârşitului unui regim de funcţionare al artei ca atare, evoluţie excelent conturată de către Michaud Critica nu este o practică independentă de evoluţia câmpului artei, iar acest fapt este foarte bine pus în lumină inclusiv de faptul că, aşa cum se poate observa şi din rândurile de mai sus, există frapante asemănări între situaţia criticului şi cea a artistului contemporan Asistăm astăzi la criza criticii cu „C” mare, nu la o catastrofă a criticii de artă ca atare Iar criticul contemporan este pus în situaţia de a se adapta la condiţiile contingente în care acţionează, la fel ca şi artistul şi – de ce nu? – să încerce, să scrie „’împreună cu’ producţia artistică şi nu despre acesta”67 şi totodată „împreună cu” contemporanii săi VI Bibliografie 1 Bourdieu, P , The Rules of Art Genesis and Structure of the Literary Field, Cambridge, Polity Press, 1996 2 Carney, J D , „A Historical Theory of Art Criticism”, în Journal of Aesthetic Education, Vol 28, No 1 (Spring 1994) 3 Carroll, N , On Criticism, New York, Routledge, 2009 4 Danto, A C , „From Aesthetics to Art Criticism and Back”, în The Journal for Aesthetics and Art Criticism, 54:2, Spring 1996 5 Danto, A C , After the End of Art Contemporary Art and the Pale of History, Princeton, Princeton University Press, 1997 6 Elkins, J , What Happened to Art Criticism?, Chicago, Prickly Paradigm Press, 2003 7 Foster, H , Crime and Design, London and New York, Verso, 2002 8 Groys, B , Art Power, Cambridge, MA & London, MIT Press, 2008 9 Houston, K , An Introduction to Art Criticism, London, Pearson, 2013 10 Lyotard, J-F , The Postmodern Condition A Report on Knowledge, Minneapolis, University of Minnesota Press, 1984 11 Michaud, Y , La crise de l’art contemporain Utopie, démocratie et comédie, Paris, Quadrige / PUF, 2005 12 Newman, A , Challenging Art: Artforum 1962-1974, New York, Soho Press Inc , 2000 67 Ibidem, p 104 13 Relyea, L , „After Criticism”, în Dumbadze,A ; Hudson, S , Contemporary Art 1989 to the Present, Chichester, Wiley-Blackwell, 2013 14 Rogoff Irit, What Is a Theorist?, în Elkins, James; Newman, Michael (edit ), The State of Art Criticism, New York & London, Routledge, 2008 15 Saltz, J , The Rutting Bull, la http://nymag com/arts/art/reviews/picasso-marie- therese-saltz-review-2011-5/, consultat 06 06 2014 16 Schreyach, M , „The Recovery of Art Criticism”, în Elkins, J ; Newman, M (editori), The State of Art Criticism, New York & London, Routledge, 2008 17 Storr, R , „Ink Tank”, în Frieze, aprilie 2011 18 Thompson, D , The $ 12 Million Stuffed Shark The Curious Economics of Contemporary Art, New York, Palgrave, 2008 